Na vozovku spadla za plnej premávky, v dĺžke viac než 20 metrov. Napriek tomu, že cez podjazd prechádzajú viacerí vodiči, tí stačili zabrzdiť. Vyhli sa tak tragickej nehode, ktorá sa mohla stať, ak by na nich spadol obklad. Obyvatelia Prievidze sú zdesení a tvrdia, že časť obloženia sa podobným spôsobom zrútila aj vlani z náprotivnej steny.Poškodený podjazd bude úplne uzavretý do utorka rána. Mimoúrovňová križovatka za 490 miliónov korún (16 265 020 €), ktorej je podjazd súčasťou, je stále v záruke, náklady na opravu teda znáša dodávateľ stavby - Doprastav. Križovatku slávnostne otvorili pred troma rokmi, no stavať sa začala už v roku 1998.Podľa dostupných informácií zvukovú bariéru namontovala nemenovaná firma z Prahy. Príčiny spadnutia zvukovej bariéry budú údajne ešte skúmať.
13.10.2008 15:00
akt. 13.03.2015 00:09
V podjazde odpadla časť obkladu
PRIEVIDZA V prievidzskom podjazde dnes odpadla časť obkladu, museli ho preto uzavrieť. Teraz budú musieť robotníci Slovenskej správy ciest, podjazd dať do úplneho poriadku.
Pridajte si Aktuality do svojho kanála správ Google.